text: Masser af uro i sommernatten i Haderslev
  25 juni 2016 kl. 04.51
  Politiet har natten til lørdag været massivt til stede i Haderslevs midtby, da to grupperinger lavede ballade og kom i slagsmål med hinanden.
  
  Et baseballbat blev fundet og konfiskeret og en blev anholdt, da politiet natten til lørdag forsøgte at holde gemytterne i ro.
  - Det er to grupperinger, der laver balladen, som vi også tidligere har set i nattelivet i Haderslev. Vi har været massivt til stede natten igennem i midtbyen, siger vagtchef Erik Lindholdt, Syd- og Sønderjyllands Politi  til TV SYD lørdag morgen.
  Mens der var uro og ballade i midtbyen i Haderslev, melder politiet om stort set fred og ro ved Kløftenfestival, hvor mange tusinde mennesker også festede i nat.
  Generelt melder politiet i hele TV SYDs område om mange mennesker i nattelivet med festende studenter og feriestart - men bortset fra  i Haderslev midtby og lidt uro i Sønderborg, så har folk forstået at feste på fredelig vis, lyder det fra vagtcherne i de to lokale politikredse.
  Igen i nat har gemytterne været i kog i Haderslev, hvilket medførte en enkelt anholdelse og ekstra tryghedsskabende patruljering  #politidk
  
  